จังหวัดอุทัยธานี ปลูกต้นไม้มงคล เฉลิมพระเกียรติพระบาทสมเด็จพระวชิรเกล้าเจ้าอยู่หัว
จังหวัดอุทัยธานี หน่วยพระราชทาน และประชาชนจิตอาสาเราทำดีด้วยหัวใจ กว่า 500 คน ร่วมกันปลูกต้นไม้มงคล เฉลิมพระเกียรติพระบาทสมเด็จพระวชิรเกล้าเจ้าอยู่หัว  เนื่องในโอกาสมหามงคลพระราชพิธีพระบรมราชาภิเษก และเนื่องในวันต้นไม้แห่งชาติ ประจำปี 2562         ที่จังหวัดอุทัยธานี นายอนุชา พัสถาน นายอำเภอทัพทัน นำหน่วยพระราชทาน และประชาชนจิตอาสาโครงการเราทำด้วยหัวใจ จาก 10 ตำบล ของอำเภอทัพทัน จำนวนกว่า 500 คน ร่วมกิจกรรมปลูกต้นไม้มงคลเพื่อเฉลิมพระเกียรติพระบาทสมเด็จพระวชิรเกล้าเจ้าอยู่หัว เนื่องในโอกาสมหามงคลพระราชพิธีพระบรมราชาภิเษกพุทธศักราช 2562 และเนื่องในวันต้นไม้แห่งชาติ ประจำปี 2562 และเพื่อเป็นไปตามพระราชปนิธานของพระบาทสมเด็จพระพระวชิรเกล้าเจ้าอยู่หัว ในการทำความดีไม่หวังสิ่งใดตอบแทน        อีกทั้งยังเป็นการเพิ่มพื้นที่สีเขียวในร่วมกันอนุรักษ์ทรัพยากรป่าไม้ให้คงอยู่ และลดภาวะโลกร้อน รวมถึงเพื่อส่งเสริมและกระตุ้นให้คนไทยตระหนักและหวงแหนทรัพยากรป่าไม้ อันจะเป็นหนทางนำไปสู่การอนุรักษ์และรู้จักการใช้ประโยชน์จากทรัพยากรธรรมชาติอย่างคุ้มค่า ซึ่งได้ดำเนินการปลูกต้นไม้มงคล ไม้ยืนต้นต่างๆ จำนวน 1,000 ต้น อาทิ ต้นรวงผึ้ง ตะเคียนทอง ต้นมะค่า และต้นยางนา เป็นต้น โดยทำการปลูก ณ บริเวณพื้นที่ปลูกป่าของวัดหนองเรือโกลน หมู่ที่ 3 ตำบลหนองกลางดง อำเภอทัพทัน จังหวัดอุทัยธานี